polyglot-tagger/wikipedia-language-snippets-filtered huggingface dataset:
రోజూ కొండ ప్రాంతాల మధ్య, చిత్తడి నేల మీదా దాదాపు 15 కిలోమీటర్లు నడుచుకుంటూ ఉన్నత పాఠశాల వెళ్ళి చదువుకునేది ఆమె. అది వారి ప్రాంతంలోనే ఏకైక ఉన్నత పాఠశాల. మానసీ, తన ఊరిలో ఉన్నత పాఠశాల పరీక్షలు పాసైన మొట్టమొదటి ఆడపిల్లగా చరిత్ర సృష్టించింది.
ఆమె నిర్భయ వాహిని, నిర్భయ సమరోహ్, ఒ.వై.ఎస్.ఎస్ ఉమెన్ వంటి సంస్థలను స్థాపించింది. ఆమె భారత సెన్సార్ బోర్డులో కూడా పనిచేసింది. జాతీయ మహిళా కమిషన్ లో విచారణ కమిటీలో కూడా ఆమె సభ్యురాలు.
శంకరాచార్య రాసిన అన్నపూర్ణ అష్టకం ప్రభావంతో వారణాసి పురవాసిని అనే అనుపల్లవితో శ్రీరాజరాజేశ్వరి కృతిని సృష్టించి కళ్యాణి రాగంలో స్వరపరిచింది. చంద్రశేఖరేంద్ర స్వామి కి స్వాగతంగా భిక్షాటనము అనే కీర్తన రచించి ఆలపించింది. తర్వాత ఆయన ఆదేశం మేరకు కామాక్షి అమ్మవారి మీద కామకోటి కామాక్షీ, జగన్మాత కామాక్షీ అనే కీర్తనలు స్వరపరిచింది. శృంగేరి అమ్మవారి మీద శ్రీ శారదే అనే కీర్తన, గయ క్షేత్రంలోని గౌరి దేవి మీద షణ్ముఖప్రియ కీర్తన స్వరపరిచింది.ఈమె కీర్తనల్లో కొన్నింటిని ఆకాశవాణి ప్రసారం చేసింది. వనితావాణి కార్యక్రమంలో ఆమె రాసిన మంగళ హారతులు, కీర్తనలు, శరద్రాత్రి, సత్యభామ, లక్ష్మీ పూజ లాంటి సంగీత రూపకాలు ప్రసారమయ్యాయి.
కాకటూరి పద్మావతి ఒక వాగ్గేయాకారిణి, సంగీత విద్వాంసురాలు. మూడు వందలకు పైగా కృతులు, కీర్తనలు రచించింది. ఈమెకు సంగీత చూడామణి అనే బిరుదు ఉంది. 1915 లో మచిలీపట్నంలో జన్మించిన ఈమె చిన్నతనం నుంచే సంగీత సాహిత్యాల మీద అభిరుచి పెంచుకున్నది. వివిధ గురువుల దగ్గర సంకీర్తనలు సాధన చేసింది. తర్వాత సొంతంగా సాధన చేసి వాగ్గేయకారిణిగా రాణించింది. ఆకాశవాణిలో ఆమె రాసిన పలు సంకీర్తనలు, మంగళహారతలు, సంగీత రూపకాలు ప్రసారం అయ్యాయి. ఈమె రచనల్లో ప్రముఖ వాగ్గేయకారుల ప్రభావం కనపడుతుంది. సంగీత రత్నమాల, సంగీత కదంబమాల, సంగీత వైభవ మాల అనే పుస్తకాలు కూడా రచించింది.
పద్మావతి 1915 న మచిలీపట్నంలో మల్లవరపు వెంకటరమణయ్య, తులసమ్మ దంపతులకు జన్మించింది. చిన్నతనం నుంచే సాహిత్యం మీద ముఖ్యంగా ఆమె అమ్మమ్మ ప్రోత్సాహంతో భాగవతం మీద ఆసక్తి పెంచుకున్నది. లంకా నరసింహ శాస్త్రి దగ్గర సంస్కృతం అభ్యసించింది. పి. ఎస్. చొక్కనాయకీ దగ్గర సంగీతం, వీణా వాద్యం అభ్యసించారు. జొన్నలగడ్డ నారాయణ మూర్తి దగ్గర సాహిత్యంలో మెరుగులు దిద్దుకున్నది. గురువు దగ్గర డెబ్బైకి పైగా కీర్తనలు సాధన చేసింది. ఆకాశవాణి ప్రసారం చేసిన సంగీత శిక్షణా కార్యక్రమం స్ఫూర్తితో సొంతంగా సాధన చేసి వాగ్గేయకారిణిగా రాణించింది.
తెలుగు సాంప్రదాయంలో కనిపించే మంగళహారతుల్లో ఈమె రాసి స్వరపరిచిన జయ జయ హారతి జానకి దేవికి, రారే రారే రమణులార హారతియ్యరే రమణీమణికి పాటలు ప్రాచుర్యం పొందాయి. పాడరె మృదుమధురముగా భరతమాత ప్రకీర్తిని లాంటి దేశభక్తి గేయాలు, సిరి వచ్చి మా ఇంటి తలుపు తట్టింది, స్నానమాడరే గంగా స్నానమాడరే లాంటి జానపద గీతాలకూ ప్రాణం పోసింది. ఇంకా గొబ్బి పాటలు, లాలి పాటలు, పడవ పాటలు మొదలైన అనేక ప్రక్రియలలో తన రచనా పాటవాన్ని చాటింది. హరికథలు, బుర్రకథలు, నాట్య సంబంధ రచనలు కూడా చేసి స్వరపరిచింది.
ఈమె కాకటూరి రాధాకృష్ణయ్యను వివాహం చేసుకుంది. ఈ దంపతులకు సంతానం కలగకపోవడంతో పిల్లలని పెంచుకున్నారు. 85 ఏళ్ళ వయసులో మరణించింది.
కృతులు, కీర్తనలు, రాగమాలికలు, వర్ణాలు, థిల్లానాలు, గోపికా గీతాలు, మంగళహారతులు మొదలైన అనేక ప్రక్రియల్లో ఆమె రచనలు చేశారు.
యెరెమ్యాన్ కజాన్ లో జరిగిన 2012 యూరోపియన్ టైక్వాండో ఒలింపిక్ అర్హత టోర్నమెంటులో క్వాలిఫై అయ్యి లండన్ లో 2012 ఒలింపిక్ ఆటలలో పాల్గొన్నారు. అతను టోర్నమెంటులో, ఒలింపిక్ రజత పతకదారుడు నికోలస్ గర్చియా, టామీ మొల్లెట్ ను ఓడించారు. యెరెమ్యాన్ ఆర్మేనియా తరపున ఒలంపిక్ క్రీడలలో పాల్గొన్న మొదటి టైక్వాండో సాధకుడు.
యెరెమ్యాన్ 2012 వేసవి ఒలింపిక్స్ లో అర్మేనియా తరపున జెండా పట్టారు. అతను ఆర్మేనియా తరపున వేసవి ఒలింపిక్స్ లో జెండా పట్టిన వారిలో ఐదవ క్రీడాకారుడు. 2012 ఒలింపిక్స్ లో ఆల్బర్ట్ అజర్యాన్ తో మొదట జెండా పట్టిద్దామని నిర్నయించినా, అతని వయస్సును ఉద్దేశించిన ఆ గౌరవాన్ని యెరెమ్యాన్ కు దక్కించారు.
అర్మాన్ యెరెమ్యాన్ 1986 జనవరి 29న ఆర్మేనియా రాజధాని యెరెవాన్ లో జన్మించారు. అతను ఒక ఆర్మేనియన్ టైక్వాండో అథ్లెట్ గా ఆర్మేనియన్, యూరోపియన్ ఛాంపియను. యెరెమ్యాన్ కు ఆర్మేనియా మాస్టర్ క్రీడాకారుడు అనే అంతర్జాతీయ స్థాయి శీర్షిక వచ్చింది.
2805వ సంవత్సరంలో భూమి నిర్మానుష్యంగా, చెత్తతో నిండిపోయి ఉంటుంది. మనుషులందరినీ బై-ఎన్-లార్జ్ అనే సంస్థ పెద్ద పెద్ద అంతరిక్షయానాలలో భూమి నుండి అంతరిక్షంలోకి తీసుకుపోతుంది. భూమిని శుభ్రపరిచేందుకు, చెత్తను ఒక చోట కుప్పగా చేర్చేందుకు వాల్-ఈ అనే ఒక రోబోట్లను భూమిపై ఉంచేస్తుంది. అన్ని వాల్-ఈలు మూలన పడినా, ఒకటి మాత్రం ఆ వాతావరణంలో మసలటం నేర్చుకుంటుంది. మిగతా నిరర్ధక వాల్-ఈ ల విడి భాగాలను అమర్చుకుని భూమిపై ఒకటే నివసిస్తుంది. ఒకరోజు వాల్-ఈకి ఒక మొలక దొరుకుతుంది. ఆ మొలకను అది తన నివాస స్థానానికి తీసుకొచ్చి భద్రపరుస్తుంది. తరువాత ఈవ్ అనే మరొక రోబోట్ భూమిపై పరిస్థితులు అంచనా వేసేందుకు పంపబడుతుంది. వాల్--ఈ ఈవ్ తో ప్రేమలో పడుతుంది. మెల్లిగా ఈవ్ కూడా వాల్-ఈను గమనిస్తుంది. వాల్-ఈ ఈవ్ ను తన నివాస స్థలానికి తీసుకు వెళ్ళి మొక్కను చూపించగానే ఈవ్ అంతకు ముందు రూపొందించబడిన ప్రణాళిక ప్రకారం మొక్కను తీసుకొని సుప్తావస్థ లోకి వెళ్ళిపోతుంది. వాల్-ఈకి ఈ విషయం తెలీక విధవిధాలుగా ఈవ్ ను సచేతనం చేసేందుకు ప్రయత్నిస్తుంది. ఈవ్ ను తీసుకునేందుకు వచ్చిన అంతరిక్షయానంతో పాటుగా వాల్-ఈ కూడా ఆగ్జియం అంతరిక్షయానానికి చేరుకుంటాడు.
ఆగ్జియంలో నివసిస్తున్న మనుషులు అక్కడి సౌకర్యాలకి అలవాటు పడిపోయి బాగా లావైపోతారు, నడక మరిచిపోయి పొడవాటి పడవల్లాంటి మంచాలపై ఒక చోటు నుండి మరోచోటికి వెళుతూంటారు. రోబోట్లే మనుషులకు కావాల్సినవన్ని చేసిపెడుతూ ఉంటాయి. ఆ షిప్ కెప్టెన్ మెక్‌క్రీతో సహా అందరు ఒక విధంగా రోబోట్ల చెప్పుచేతల్లో ఉంటారు. ఆటో అనే కృత్రిమ మేధస్సు మొత్తం షిప్పును మెక్‌క్రీ ఆదేశాల మేరకు నడుపుతూంటుంది. ఈవ్ తెచ్చిన మొక్క గురించిన అవగాహన లేని మెక్‌క్రీ ఆటో ప్రకారం నడుచుకుంటాడు, నిజానికి ఆ మొక్కను షిప్ లో ఒక స్థానంలో ఉంచితే షిప్ తిరిగి భూమికి వస్తుంది, తద్వారా మనుషులు మళ్ళీ భూమిపై జనజీవనం సాగించవచ్చు. ఈ విషయం ఆటోకు నచ్చదు. జిఓ-4 అనే తన సహాయక రోబోట్ తో మొక్కని దొంగిలిస్తుంది ఆటో. ఈవ్ వాల్-ఈ నే మొక్కను కాజేసాడనుకుంటుంది.
ఈవ్ మొక్కను తిరిగి మెక్‌క్రీ వద్దకు తెస్తుంఫి. అప్పటికే ఈవ్ ద్వారా రికార్డ్ చేసిన భూమి ఉపరితల పరిస్థితులను చూసిన మెక్‌క్రీ భూమికి తిరిగి వెళ్ళాల్సిందేనని నిర్ణయిస్తాడు. ఈ విషయం ఆటోకు నచ్చదు. 2110లో ఆటోకు రహస్యంగా అప్పటి కెప్టెన్ భూమికి తిరిగి వెళ్ళకూడదని చెప్పిన ఆజ్ఞ గురించి ఆటో చెబుతుంది. వెంటనే వాల్-ఈ ను, ఈవ్‌ను నిర్విర్యం చేసి చెత్తగా అంతరిక్షంలోకి వదిలేస్తుంది ఆటో. ఈవ్ తనంతట తాను సచేతనమై వాల్-ఈను కాపాడుతుంది. కానీ మొక్కను కాపాడే క్రమంలో వాల్-ఈ నొక్కుకు పోతుంది. కెప్టెన్ ఆటోను, జిఓ-4 ను నిర్వీర్యం చేసేస్తాడు. ఈవ్ మొక్కను నిర్ణీత స్థానంలో ఉంచి, షిప్ భూమికి వెళ్ళేలా చేస్తుంది.
వాల్-ఈ 2008లో విడుదలైన ఒక అమెరికా కంప్యూటర్-యానిమేటెడ్ సైన్స్ ఫిక్షన్ సినిమా. పిక్సర్ యానిమేషన్ స్టూడియోస్ వారు వాల్ట్ డిజ్నీ కోసం ఈ సినిమాను నిర్మించారు. ఆండ్ర్యూ స్టాన్‌టన్ ఈ సినిమాకు దర్శకత్వం వహించి, కథను అందించడంలో పాలు పంచుకున్నారు. కథ రాసిన మరో వ్యక్తి జిం రియర్‌డన్, ఈ చిత్రానికి నిర్మాత జిం మారిస్. యానిమేషన్ చిత్రం కావున నటీనటులు పాత్రలకు గొంతునందించిన వారవుతారు. అలా ఈ చిత్రంలో నటీనటులు బెన్ బ్రట్, ఎలిసా నైట్, జెఫ్ గార్లిన్, ఫ్రెడ్ విలియార్డ్, జాన్ రాట్జ్ర్న్‌బర్గ్, కేథి నజిమి, సిగర్నీ వీవర్.
మొక్క మాయమవడంతో, అందుకు కారకమైన ఈవ్ ను బాగు చేసేందుకు కార్యశాలకు ఇతర రోబోట్లు తీసుకువెళతాయి. అక్కడ ఈవ్ కు చిత్రహింస జరుగుతోందనుకున్న వాల్-ఈ ఈవ్ ను, ఈవ్ తో పాటు సరిగా పనిచేయని రోబోట్లను విడుదల చేస్తాడు. ఈవ్ ను, వాల్-ఈని రోగ్ రోబోట్స్ గా షిప్ వ్యవస్థ గుర్తించి ప్రచారం చేస్తుంది. వాల్-ఈ పై కోపంతో ఉన్న ఈవ్, వాల్-ఈను తిరిగి పంపివేయాలని నిర్ణయించుకుంటుంది. ఇది జరుగుతుండగా జిఓ-4 మొక్కను తిరిగిపంపే వాహనంలో ఉంచటం చూసి వాల్-ఈ ఆ మొక్కను తిరిగి సంపాదిస్తుంది.
భవిష్యత్తులో భూమిపై చెత్త పేరుకుపోవటం వలన మనిషి మనుగడ సాగలేక మనుషులు భూమిని వదిలేస్తారు. అలాంటి నిర్మానుష్య భూమిపై చెత్తను సేకరించి, భద్రపరిచేందుకు వీలుగా చేసే రోబోట్ ఒకటి మాత్రమే మిగులుతుంది. ప్రతి రోజు చెత్తను తీసి ఘనాకారపు కుప్పలుగా చేస్తూ, ఒక చిన్న మిడతతో స్నేహం చేస్తుంది. ఆగ్జియం నౌక నుండి పంపబడిన అన్వేషక రోబోట్ తో ప్రేమలో పడి విశ్వాంతరాళాల ప్రయాణం చేయడమే ఈ సినిమా నేపథ్యం.
ఫైండింగ్ నీమో చిత్రం తీసిన అనుభవంతో అంతరిక్షం ఎలా ఉంటుందో కల్పన చేస్తూ రూపొందించిన గ్రాఫిక్స్ ఈ చిత్రంలో వాడారు. వాల్-ఈ చిత్రంలో సంభాషణలు చాలా తక్కువ. చాలా వరకు పాత్రలకు డైలాగులు లేవు. పూర్తి శరీర హావభావాలతో, రోబోటిక్ శబ్దాలతో సంభాషణలు నడుస్తాయి.
ఈ సినిమా మాధ్యమంగా జనాలలో ఉన్న ఖర్చుపెట్టే వ్యసనం, బడా కంపెనీల నియంత్రుత్వ వైఖరి, జ్ఞాపకాలు నెమరువేసుకోవటం, ప్రకృతిపై మనిషి చేస్తున్న దుశ్చర్యలు, ఊబకాయం, ప్రపంచ నాశనం లాంటి విషయాలను బయలు చేసారు చిత్ర నిర్మాతలు.
గ్రామంలో ప్రభుత్వ ప్రాథమిక పాఠశాల ఒకటి ఉంది.సమీప బాలబడి, ప్రాథమిక పాఠశాల ధర్మపురిలోను, ప్రాథమికోన్నత పాఠశాల మాధ్యమిక పాఠశాల కోల్వాయిలోనూ ఉన్నాయి. సమీప జూనియర్ కళాశాల సారంగపూర్లోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు జగిత్యాలలోనూ ఉన్నాయి. సమీప వైద్య కళాశాల, మేనేజిమెంటు కళాశాల కరీంనగర్లోను, పాలీటెక్నిక్ పొలసలోనూ ఉన్నాయి.సమీప వృత్తి విద్యా శిక్షణ పాఠశాల జగిత్యాలలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు కరీంనగర్లోనూ ఉన్నాయి.
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. జనన మరణాల నమోదు కార్యాలయం ఉన్నాయి. అసెంబ్లీ పోలింగ్ స్టేషన్ గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 కి.మీ. లోపు దూరంలో ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
కొమాన్‌పల్లి తెలంగాణ రాష్ట్రం, జగిత్యాల జిల్లా, సారంగపూర్ మండలం లోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లాలో, ఇదే మండలంలో ఉండేది. ఇది మండల కేంద్రమైన సారంగపూర్ నుండి 20 కి. మీ. దూరం లోను, సమీప పట్టణమైన జగిత్యాల నుండి 36 కి. మీ. దూరంలోనూ ఉంది.
తెలంగాణ తల్లి విగ్రహ రూపకల్పనకోసం కేసీఆర్‌ కలలుకంటున్న కాలంలో-సుప్రసిద్ధ శిల్పులెందరినో తన కార్యాలయానికి పిలిపించి చర్చిస్తున్న దశలో ఒకరోజు బి.వి.ఆర్‌. చారి వారి వద్దకు వెళ్ళారు. అప్పటికే చారి రూపొందించిన శిల్పం గురించి తెలుసుకుని ఉన్నందున, ఆ విగ్రహానికి చేయవలసిన మార్పుచేర్పులగురించి చర్చిస్తూ తల్లి ముఖం ప్రసన్నంగా, నిర్మలంగా ఉండాలన్నారు. మొత్తంమ్మీద దైవత్వం విగ్రహంలో ఉట్టిపడాలనీ, ఎడమ చేతిలో తంగెడుపూలు, గునుగుతో పేర్చిన బతుకమ్మ, కుడిచేతిలో మొక్కజొన్న, జొన్నకంకి ఉంటే తెలంగాణకు సంకేతం కాగలవన్నారు. వారు చేసిన సూచనలు తు.చ. తప్పకుండా పాటించి కిరీటంలో కోహినూర్‌ వజ్రం అలంకరించారు. పోచంపల్లికోక కట్టారు. మెడలో కంటె, పెద్దహారం, మరో ఆభరణం పెట్టారు. కాళ్ళకు కడియాలు, పట్టా గొలుసులు, వేళ్ళకు మట్టెలు, చేతికి కంకణాలు తొడిగారు. కేవలం నాలుగంటే నాలుగు రోజుల్లో ఇవ్వాళ్ళ మన కన్నుల వెలుగులు నింపుతున్న తెలంగాణ తల్లికి తుదిరూపునిచ్చాడు బి.వి.ఆర్‌. చారి.
సమయం చిక్కించుకుని త్యాగయ్యగానం చేస్తున్న తీరులో, అన్నమయ్య కూర్చున్న భంగిమలో ఫైబర్‌ శిల్పాలు మలిచాడు. సాధారణంగా అన్నమయ్య ఎప్పుడూ నిలుచునే ఉంటాడు. కానీ బివిఆర్‌ చారి సావధానంగా కూర్చున్న అన్నమయ్యను రూపకల్పన చేశాడు. అట్లాగే పాల్కురికి సోమనకు అన్ని బొమ్మలలో గడ్డం చూస్తాం. కానీ ఈయన పరిశోధనచేసి గడ్డంలేని సోమన్నను, మెడలో లింగంతో వేశాడు. ధ్యాన బుద్ధుణ్ణి చెక్కాడు. తెలంగాణ మహిళలను టెర్రకోటలో తీర్చిదిద్దాడు. ఈ మహిళలకు ఆభరణాలు, అలంకరించినతీరు, చెవుల రంధ్రాలు, వారిలో తొంగిచూసే వృద్ధాప్యం ఆ శిల్పాల్లో ద్యోతకమవుతుంది. ఇవేకాకుండా దారు, లోహ, మృణ్మయ, శిల, పేపర్‌పల్ఫ్‌, సుధాశిల్పం , పాత ఇనుప సామానుతో చూడచక్కని శిల్పాలు చెక్కడంలో చారిది ఒక ప్రత్యేక బాణి. అట్లాగే ఏ దృశ్యాన్నైనా నీటి రంగులో, ఆక్రిలిక్‌తో, క్రేయాన్స్‌తో, పెన్సిల్‌తో గీయడంలో చారి సాధన చేశాడు.
తండ్రి ఆర్‌ఎంపీ డాక్టర్‌ కావడంవల్ల మేనమామ ఊరు వారికోసం చేసే వీధి గణపతి విగ్రహాల కోసం చెరువులోని బంకమట్టి తెచ్చి పిసికినప్పుడు, అతనుతోకలిసి తన ఐదారేండ్ల ప్రాయంలోనే మట్టి పిసికి, బొమ్మలు చేయడం అభ్యాసం చేశాడు. ఐదారో తరగతి చదివే నాటికి అతను అన్నలు చేసే లోహ శిల్పాల మర్మాలు గ్రహించాడు. చిన్నచిన్న దేవతా విగ్రహాలు చేయడం ప్రారంభించాడు. పదో తరగతిలోకి వచ్చాక అతను తీర్చిదిద్దిన ‘సరస్వతి’ విగ్రహానికి జిల్లాస్థాయిలో ప్రథమ బహుమతి గెలుచుకున్నాడు.
బి.వి.ఆర్‌. ప్రముఖ శిల్పి, చిత్రకారుడు. తెలంగాణ తల్లి రూపకర్త. ఎన్నెన్నో కళా శిబిరాల్లో, ప్రదర్శనల్లో పాల్గొంటూ తన ముద్రవేసిన బివిఆర్‌ చారి రూపకల్పనచేసిన చిత్రాలను శిల్పాలను ఎందరో కళా హృదయులు సేకరించారు. ఇప్పటికదాకా వందల సంఖ్యలో చిత్రాలు గీసిన ఈ సృజనాత్మకశీలి సుమారు రెండువందల శిల్పాలను మలిచాడు.
ప్రస్తుతం అతను పొట్టి శ్రీరాములు తెలుగు విశ్వవిద్యాలయం శిల్ప-చిత్రలేఖనం శాఖలో అకాడమిక్‌ అసిస్టెంట్‌గా పనిచేస్తూ పలు అనాథాశ్రమాలలో, ఎన్జీవోలు, జాతీయ, అంతర్జాతీయ పాఠశాలల్లో చిత్రలేఖనం వర్క్‌షాప్‌, ప్రదర్శనలు నిర్వహిస్తున్నాడు. పేద విద్యార్థులకు ఉచితంగా చిత్రలేఖనం నేర్పిస్తున్నాడు.
ప్రవృత్తిరీత్యానే కాకుండా వృత్తిరీత్యా దేవతల విగ్రహాలు చెక్కే కుటుంబంలో స్వాతంత్ర్య సమరయోధుడు రాజలింగం, ప్రమీల దంపతులకు పాత ఆదిలాబాద్‌ జిల్లాలోని నిర్మల్‌లో పుట్టారు, పెరిగారు.
జవహర్‌లాల్‌ నెహ్రూ వాస్తుశిల్పం, లలితకళల విశ్వవిద్యాలయంలో చేరి రెండేండ్ల ఎం.ఎఫ్‌.ఏ. పూర్తి చేశారు. సాంకేతిక విద్యాశాఖనుంచి డ్రాయింగ్‌లోనూ ఉపాధ్యాయకోర్సు పూర్తి చేశాడు.
జీవనయానం కోసం హైదరాబాద్‌ నగరంలో ఎన్నో పాఠశాలల్లో విద్యార్థులకు చిత్ర శిల్పకళ నేర్పారు. ఒక ప్రైవేటు కంపెనీలో చేరి రెండు ఆయతనాల యానిమేషన్‌ చెప్పారు.
గ్రామంలో రెండుప్రైవేటు బాలబడులు ఉన్నాయి. ప్రభుత్వ ప్రాథమిక పాఠశాల ఒకటి ఉంది. ప్రాథమికోన్నతపాఠశాల, మాధ్యమిక పాఠశాల‌లు బుద్ధారంలోనూ ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల భూపాలపల్లిలోను, ఇంజనీరింగ్ కళాశాల వరంగల్లోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ వరంగల్లో ఉన్నాయి.సమీప వృత్తి విద్యా శిక్షణ పాఠశాల భూపాలపల్లిలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు వరంగల్లోనూ ఉన్నాయి.
నందిగామలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ఇది మండల కేంద్రమైన భూపాలపల్లి నుండి 30 కి.మీ. దూరం లోను, సమీప పట్టణమైన వరంగల్ నుండి 86 కి.మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లా లోని ఇదే మండలంలో ఉండేది.
గవర్నర్ సుర్జిత్‌సింగ్ బర్నాలా నిజ జీవితంలో చేసిన సాహసాలతో కూడిన ‘క్వెస్ట్ ఫర్ ఫ్రీడమ్ - ఎ స్టోరీ ఆఫ్ ఎన్ ఎస్కేప్’ అనే గ్రంథాన్ని స్వేచ్ఛకోసం ఒక విహంగ యాత్ర పేరుతో తెలుగులోకి అనువదించారు.
నేషనల్ బుక్ ట్రస్ట్ ఇండియా కోరికపై, పంజాబీ రచయిత్రి దిలీప్ కౌర్ తివానా రచించిన ట్వైలైటు, మార్క్ ఆఫ్ డైమండ్ నోస్‌రింగ్ అనే నవలికల్నిసంధ్యారాగం, వజ్రపు ముక్కుపుడక అనే పేర్లతో నవలికలను తెలుగులోకి అనువాదం చేశారు.
భారత సైనికదళాల ప్రధానాధికారిగా, త్రివిధ, దళాల సుప్రీం కమాండర్ గా పనిచేసిన జనరల్ కె.వి.కృష్ణారావు రాసిన సర్వ సైన్యాధ్యక్షునిగా, జమ్మూ కాశ్మీర్, ఈశాన్య రాష్ట్రాల గవర్నర్‌గా పని చేసిన జనరల్ కె.వి.కృష్ణారావు అనే బృహత్ గ్రంథం తెలుగు విశ్వవిద్యాలయం కోరికపై దేశసేవలో . జనరల్ కె.వి.కృష్ణారావు జ్ఞాపకాలు పేరుతో తెలుగులోకి అనువదించిన నాలుగు అనువాదకుల్లో ఒకరు.
సీనియర్ పాత్రికేయుడు ఆర్. జె. రాజేంద్రప్రసాద్ రాసిన ‘ఎమర్జెన్స్ ఆఫ్ తెలుగుదేశం’ అనే గ్రంథాన్ని "వీచిన ప్రాంతీయ పవనాలు" పేరుతో తెలుగులోకి అనువదించారు.
సీనియర్ పాత్రికేయుడు ఆర్. జె. రాజేంద్రప్రసాద్ రాసిన ‘డేట్ లైన్ ఆంధ్ర’ గ్రంథాన్ని తెలుగులోకి "డేట్ లైన్ ఆంధ్ర" అనే పేరుతో అనువదించారు.
ఉమ్మడి రాష్ట్రంలో ప్రతియేటా ఆర్ధిక మంత్రి శాసన సభలో బడ్జెట్ ప్రవేశపెడుతూ చేసిన ప్రసంగాలను 12 సంవత్సరాల పాటు తెలుగులోకి అనువదించారు.
డా.బి.ఆర్.అంబేద్కర్ సార్వత్రిక విశ్వవిద్యాలయానికి జర్నలిజం, మాస్ కమ్యూనికేషన్, పబ్లిక్ రిలేషన్స్, ఎం.ఎ కోర్సు పాఠ్యాంశాల అనువాదం.
జ్ఞానపీఠ్ అవార్డు గ్రహీత సి.నారాయణరెడ్డి గారి మునిమనుమరాలు ‘వరేణ్య’ రాసిన పురాణ పాత్రలు - ఇతిహాస పాత్రలు’ తెలుగులోకి అనువదించారు.
డాక్టర్.జె. చెన్నయ్య మహబూబ్ నగర్ జిల్లా జడ్చర్ల మండలం కావేరమ్మపేటలో 06.01.1958న జన్మించారు. చిన్నప్పటి నుంచి తెలుగు భాషంటే అభిమానం. ఉస్మానియా విశ్వవిద్యాలయములో ఎం.ఎ. తెలుగు, "తెలుగు దినపత్రికలు - బాషా సాహిత్య స్వరూపం" అనే అంశంపై పీహెచ్.డి పరిశోధ చేసి డాక్టరేట్ పొందారు. మాస్టర్ అఫ్ కమ్యూనికేషన్ జర్నలిజం మదురై కామరాజ్ విశ్వవిద్యాలయం, మదురైలో, పి.జి. డిప్లొమా ఇన్ ట్రాన్స్‌లేషన్ స్టడీస్, ఆంధ్ర విశ్వవిద్యాలయం విశాఖపట్నంలో పూర్తి చేశారు. జడ్చర్లలో కళాశాల విద్యార్థిగా, మొబైల్ బ్రాంచి పోస్టాఫీస్ పోస్ట్‌మాస్టర్‌గా, కళాశాల విద్యార్థి సంఘం కార్యదర్శిగా ఉంటూ, నాటకాలు, ఏకపాత్రాభినయాలు, బుర్రకథలు ప్రదర్శిస్తూ, ఆ రోజుల్లోనే రేడియోకు కథానికలు, కవితలు, రూపకాలు రాస్తూ, ఒక దినపత్రికకు విలేకరిగా పనిచేసేవారు. పాత్రికేయునిగా, అనువాదకునిగా, ఉత్తమ ప్రజా సంబంధాల అధికారిగా, ఆకాశవాణి న్యూస్ రీడరుగా చేపట్టిన అన్ని రంగాల్లో ప్రతిభావంతునిగా పేరు తెచ్చుకున్నారు. కష్టపడి చదువుకొని పైకి రావాలనుకున్న వారికి పేదరికం, గ్రామీణ నేపథ్యం వంటివేవీ అవరోధం కాదని నిరూపించిన వ్యక్తి.
అనువాదకుడిగా, ప్రజా సంబంధాల అధికారిగా, న్యూస్ రీడర్‌గా మూడు బాధ్యతలను ఏకకాలంలో నిర్వహించిన చెన్నయ్య మూడు రంగాల్లో పురస్కారాలు పొందారు. అనువాదానికి తెలుగు విశ్వవిద్యాలయం నుండి, ఉత్తమ ప్రజా సంబంధాల అధికారిగా పబ్లిక్ రిలేషన్స్ సొసైటీ ఆఫ్ ఇండియా నుండి, ఉత్తమ న్యూస్ రీడర్‌గా అప్పటి న్యూస్ రీడర్ పి.ఎస్.ఆర్. ఆంజనేయ శాస్ర్తీ కుటుంబ సభ్యులు నెలకొల్పిన సంస్థ నుండి అవార్డులు పొందారు. అధికార భాషా సంఘం, ఢిల్లీ తెలుగు అకాడెమీ, ఆరాధన, హృదయభారతి, శిల్పా ఆర్ట్స్ క్రియేషన్స్, మహబూబ్‌నగర్ జిల్లా యంత్రాంగం, మానస ఆర్ట్స్ థియేటర్స్ నుండి పురస్కారాలు పొందారు. పబ్లిక్ రిలేషన్స్ సొసైటీ ఆఫ్ ఇండియా నుండి జాతీయ బహుమతి పొందారు. బెస్ట్ చైర్మన్‌గా జాతీయ పురస్కారం పొందారు. విద్యార్థి రోజుల్లో సిద్దిపేట డిగ్రీ కాలేజీ రాష్ట్ర స్థాయి వ్యాసరచన పోటీల్లో ప్రథమ బహుమతి పొందారు. ఉస్మానియా విశ్వవిద్యాలయం అంతర కళాశాల ఏకపాత్రాభినయం పోటీల్లో వరుసగా మూడేళ్లు కర్ణ, చాణక్య, భగత్‌సింగ్ పాత్రలకు ప్రథమ బహుమతి పొందారు.
క్యాజువల్ ఎనౌన్సర్ , వార్తా విభాగంలో ప్రాంతీయ, జాతీయ వార్తలు చదివే క్యాజువల్ న్యూస్ రీడరుగా, అనువాదకునిగా, కార్యక్రమాల రూపకల్పన నిపుణుడిగా అనుభవం గడించారు. సరళతరమైన అనువాదానికి, స్పష్టమైన ఉచ్ఛారణతో కూడిన వార్తా పఠనానికి పేరు పొందారు. గణతంత్ర దినోత్సవం, స్వాత్రంత్య దినోత్సవం, మొదలైన ప్రత్యేక సందర్భాల్లో రాష్ట్రపతి, ప్రధానమంత్రి, గవర్నర్, ముఖ్యమంత్రి, ప్రసంగాలను అనువదించి భావయుక్తంగా చదవడంలో ప్రత్యేకత సాధించారు. ప్రధానమంత్రి మన్ కీ బాత్ అనువాదం, పఠనం. మాజీ ప్రధాని పి. వి. నరసింహారావు మరియి నందమూరి తారక రామారావు అంత్యక్రియలకు ఆకాశవాణిలో ప్రత్యేక్ష వ్యాఖ్యానం. దూరదర్శన్ లో రాష్ట్రావతరణ దినోత్సవం, డా. పుట్టపర్తి నారాయణాచార్యుల శతజయంత్యుత్సవ ప్రత్యేక్ష వ్యాఖ్యానం. దూరదర్శన్‌లో కూడా ఎన్నోసార్లు వ్యాఖ్యాతగా ప్రేక్షకులకు కనిపించారు.
హైదరాబాద్ ఫరేడ్ గ్రౌండ్ లో జరిగిన అన్నమయ్య లక్ష గళ సంకీర్తనార్చనలో, గచ్చిబౌలి బాలయోగి స్టేడియంలో జరిగిన రెండవ, మూడవ, నాల్గవ, అంతర్జాతీయ కూచిపూడి నాట్య సమ్మేళనంలో ప్రత్యేక్ష వ్యాఖ్యానం. (ఈ కార్యక్రమాలు గిన్నిస్ రికార్డుల్లో స్థానం సంపాదించుకున్నాయి.) కాలిఫోర్నియాలో జరిగిన మొట్టమొదటి అంతర్జాతీయ కూచిపూడి నాట్య సమ్మేళనంలో, అమెరికా న్యూజెర్సీ తెలుగు సాంస్కృతికోత్సవంలో ప్రత్యేక్ష వ్యాఖ్యానం. వివిధ ప్రక్రియలు, కళారంగాల్లో పురస్కారాలు, గౌరవ డాక్టరేట్లు పొందిన వెయ్యిమందికి పైగా ప్రముఖుల ప్రశంసాపత్రాల రచన. అంతర్జాతీయ సమ్మేళనాల్లో వ్యాఖ్యాతగా ఎంతోమంది అభినందనలు అందుకున్నారు.
డా.సి .వి . నరసింహారెడ్డి బెస్ట్ పబ్లిక్ రిలేషన్స్ మేనేజర్ అవార్డు - పబ్లిక్ రిలేషన్స్ సొసైటీ అఫ్ ఇండియా
డా. చెన్నయ్య గారు ఈనాడు దినపత్రికలో పది సంవత్సరాలు విలేఖరిగా, ఉపసంపాదకునిగా జడ్చర్ల, హైదరాబాద్ , సంగారెడ్డి, జిల్లాలో పనిచేశారు. వీరి యొక్క వ్యాసాలు ఈనాడు, ఆంధ్రజ్యోతి, సాక్షి, తెలుగు విద్యార్థి, ఆంధ్రప్రదేశ్, తెలంగాణ, ఆంధ్రభూమి, నమస్తే తెలంగాణ, మూసీ మొదలైన మాసపత్రికల్లో, దినపత్రికల్లో, ప్రత్యేక సంచికల్లో వ్యాసాలు వెలువడ్డాయి.
డాక్టర్ జె. చెన్నయ్య మహబూబ్ నగర్ జిల్లాకు చెందిన పాత్రికేయులు, రచయిత, సాహిత్య పరిశోధకులు, ఆకాశవాణి న్యూస్ రీడర్, అనువాదకులు, తెలంగాణ సారస్వత పరిషత్ ప్రధాన కార్యదర్శి.
అప్పటి అయిన పేరునే ఈ కెమెరాకు పెట్టబడింది. రష్యన్ లో అనగా అని అర్థం. చూడటానికి బ్రిలియంట్ కెమెరాలానే ఉన్నా, అప్పటి ప్లాస్టిక్ అయిన బేక్ లైట్ తో దీని నిర్మాణం జరిగింది. దూసుకెళుతూ ఉన్న సోవియట్ ఫోటో పరిశ్రమకు కాంసొమొలెట్ ఎస్ కెమెరా ఒక నిలువుటద్దంగా గుర్తించబడింది. యుద్ధం తో చితికిపోయిన ఆర్థిక వ్యవస్థకు ఇది గొప్ప విషయంగానే చెప్పుకోబడింది.
లుబిటెల్ కెమెరాలు అప్పటి ప్లాస్టిక్ ప్రత్యామ్నాయం అయిన బేక్ లైట్ తో నిర్మించబడేవి. వాడే కొద్దీ లోపభూయిష్టమైన నిర్మాణం వలన పలు ఆశ్చర్యకర సాంకేతిక తప్పిదాలు ఫోటోలలో దొర్లేవి. ఈ తప్పిదాలే లుబిటెల్ యొక్క కళాత్మక లక్షణాలు గా పరిగణింపబడటంతో లుబిటెల్ కెమెరాలు ప్రత్యేకతను సంతరించుకొన్నవి. వంటి సంస్థలు నిర్మించే కెమెరాలు లుబిటెల్ కెమెరాలు గా చెలామణి కావటం లుబిటెల్ పేరుకు ఉన్న డిమాండును తెలుపుతుంది.
లుబిటెల్ లోమో సంస్థచే తయారు చేయబడిన మీడియం ఫార్మాట్ ఫిల్మ్ టి ఏల్ ఆర్ కెమెరాల శ్రేణి . వోయిగ్ట్ ల్యాండర్ బ్రిలియంట్ అనే కెమెరాను స్ఫూర్తిగా తీసుకొనబడి ఈ కెమెరా నిర్మించబడింది. లుబిటెల్ అనగా రష్యన్ లో ఔత్సాహికుడు అని అర్థం.
రెండవ ప్రపంచ యుద్ధం లో విజయం సోవియట్ యూనియన్ సొంతం అయ్యింది. జర్మనీ యొక్క ఉన్నత శ్రేణి దృశ్యసాధనాలు, ఫోటోగ్రఫీ పరిశ్రమ సోవియట్ చేతులలోకి వచ్చింది. వీటిని జర్మనీ నుండి సోవియట్ కు తరలించడం జరిగింది.
1946 లో వోయిగ్ట్ ల్యాండర్ బ్రిలియంట్ అనే టి ఎల్ ఆర్ కెమెరా స్ఫూర్తిగా తీసుకొని లోమో సంస్థ కాంసొమొలెట్ ఎస్ కెమెరాను తయారు చేసింది. ఇదే సోవియట్ యూనియన్ తయారు చేయబడ్డ మొట్ట మొదటి టి ఎల్ ఆర్ కెమెరా కావడం మరో విశేషం.
బరువు తక్కువగా ఉండటం, దురుసుగా వాడినను ఎటువంటి నష్టం కలగకపోవటం, వాడకం సులువుగా ఉండటం వంటి ప్రత్యేకతలతో లుబిటెల్ కెమెరా ఔత్సాహికులకు/నిపుణులకు ప్రీతిపాత్రమైంది .
లుబిటెల్ నిర్మాణానికి దాదాపు పదేళ్ళ ముందే టి ఎల్ ఆర్ కెమెరా నిర్మాణం జరిగింది. మొట్టమొదటి టి ఎల్ ఆర్ కెమెరాగా జర్మనీ కి చెందిన రోల్లెకార్డ్ గా గుర్తించబడింది.
1949 లో కాంసొమొలెట్ ఎస్ కు మరిన్ని మెరుగులు దిద్ది, మొట్టమొదటిసారిగా లుబిటెల్ కెమెరా విడుదల చేయబడింది. గ్రహీత/వీక్షక కటకాలు పరస్పర అనుసంధానం కలిగి ఉండటం.
అనే వ్యక్తి మరిన్ని మెరుగులు దిద్దటంతో లుబిటెల్ 2 అవతరించింది. లుబిటెల్ 2 నుండి నేం ప్లేట్ లు రష్యన్ తో బాటు ఆంగ్లంలో కూడా తయారు చేయబడ్డాయి.
ఒకప్పుడు వజ్రాలు రాసులుగా పోసి అమ్మేవారు. గుజరాతీ వజ్ర వ్యాపారస్థులు వజ్రాలను ఇక్కడే పోసి విక్రయించేవారని ప్రతీతి. వ్యాపారస్థులకు 'సాహుకారి' అని పేరుండేది. ఈ ప్రాంతాన్ని సాహుకారి కార్వా అని కూడా పిలిచేవారు. కోహినూరు వజ్రమును కార్వాన్‌లోనే సానపట్టారని స్థానిక పెద్దలు చెప్తారు. కార్వా అంటే వ్యాపారం కోసం వచ్చీపోయే కూడలి అని అర్థం. అలా వజ్రాలు, ముత్యాల వర్తకుల కూడలిగా సాహుకారి కార్వా, కార్వాన్‌గా చరిత్రలో ఒక వెలుగు వెలిగిన ప్రాంతమిది. 1908నాటి హైదరాబాదు వరదలు తాకిడికి ఈ ప్రాంతం బాగా దెబ్బతినడంతో ఇక్కడి వ్యాపారులు క్రమేణా కోఠిలోని ప్రస్తుత గుజరాతీ గల్లీ ప్రాంతానికి తరలివెళ్లారని కథనం.
ఇక్కడ హిందువులు, ముస్లింలు ఉన్నారు. ఈ ప్రాంతానికి నిజాం కాలంనుండే ఘనమైన చరిత్ర ఉంది. ఇక్కడ వజ్రాలు, ముత్యాల మార్కెట్లు ఉండేవి. ఆ కాలంలో నిర్మించిన భవనాలు, దేవాలయాలు, మసీదులు ఈనాటి వరకు కూడా ఉన్నాయి. ఇది చేనేత బట్టలకు కూడా పేరొందిన ప్రాంతం. బోనాల పండుగ సందర్భంగా జంట నగరాల్లోకెల్ల పెద్దదైన దర్బార్ మైసమ్మ ఆలయంలో ఉత్సవాలు జరుపుతారు. ప్రతి సంవత్సరం కార్వాన్ నియోజకవర్గం పరిధిలోని పలు ప్రాంతాలలో యాదవులు సదర్ ఉత్సవాలు ఘనంగా నిర్వహిస్తారు.
ఇక్కడ ప్రభుత్వ ఉన్నత పాఠశాలలు ఉన్నాయి. తెలంగాణలోని అతిపెద్ద ప్రభుత్వ పాఠశాలల్లో ఒకటైన భరత్ అభ్యుదయ ఉన్నత పాఠశాల కూడా ఈ ప్రాంతంలో ఉంది.
కార్వాన్‌ తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇక్కడ ఎక్కువగా వజ్రాల వ్యాపారం జరిగేది. కార్వా కోసం వచ్చీపోయే కూడలి ప్రాంతం కాబట్టి దీనికి కార్వాన్‌ అని పేరు వచ్చింది. కుతుబ్ షాహీలు పాలనలో ముఖ్య వాణిజ్య కేంద్రంగా చాలా ప్రాముఖ్యతను సంతరించుకుంది. ఇది కార్వాన్ నియోజకవర్గం పరిధిలో ఉంది.
మెహిదీపట్నం రైలు బజార్, గుడిమల్కాపూర్ కూరగాయల మార్కెట్ ఇక్కడికి సమీప దూరంలో ఉన్నాయి. ఈ ప్రాంతంలో ఉన్న అనేక కన్వెన్షన్ కేంద్రాలలో పెద్ద కార్యక్రమాలన్నీ జరుగుతాయి.
షేర్ షా సూరి భారతదేశంలోని బీహార్ రాష్ట్రంలో సాసారంలో జన్మించాడు. అతని ఇంటిపేరు 'సూరి' సుర్ తెగ నుండి స్వీకరించబడింది. ఆయన పేరు షేర్ పర్షియన్ భాషలో షేర్ అంటే సింహం లేక పులి. ఆయన చిన్న వయసులో బీహారు రాజు మీద అకస్మాత్తుగా పులి దాడిచేసినప్పుడు ఆ పులిని చంపినందుకు ఆయన ధైర్యసాహసాలకు మెచ్చి ఆయనకు షేర్ అని బిరుదు ఇచ్చి సత్కరించిన తరువాత ఆఅయనకు షేర్ అనే పేరు స్థిరపడింది. అతని తాత ఇబ్రహీం ఖాన్ సూరి నార్నాల్ ప్రాంతంలోని భూస్వామి గా ఉన్నాడు. ఆయన ఆ కాలంలో ఢిల్లీ పాలకులకు ప్రాతినిధ్యం వహించారు. ఇబ్రహీం ఖాన్ సూరి మజర్ ఇప్పటికీ నార్నాలులో ఒక స్మారక చిహ్నంగా ఉంది. తారిఖ్-ఇ ఖాన్ జహాన్ లోడీ నార్నాలు పరగణంలోని బహ్లూల్ ఖాన్ లోడి ప్రభుత్వంలో ప్రముఖుడైన మయాన్ హాసన్ ఖాన్ సూరి ఎనిమిది మంది కుమారులలో ఆయన ఒకడు.
షేర్ షా పష్టన్ సూరి తెగకు చెందిన వాడు.అతని తాత, ఇబ్రహీం ఖాన్ సూరి సుప్రసిద్ధ సాహసికుడు. ఢిల్లీ సుల్తాన్ బహ్లౌల్ లోడీ దీర్ఘకాలం సాగించిన పోరాటం ఆరంభకాలంలో ఇబ్రహీం ఖాను సూరిని తన ప్రతినిధిగా నియమించాడు.
1537 లో గుజరాతు బహదూరు షా మరణం తరువాత ఖాదీరు షా మాల్వా సుల్తానేటు కొత్త పాలకుడు అయ్యాడు. తరువాత ఆయన మాల్వాలోని ముస్లిం ప్రముఖులైన ఖిల్జీ రాజవంశీయులు, రాజపుత్రుల మద్దతు కోసం ప్రయత్నించాడు. రాజ సిల్హడి కుమారులు భూపత్ రాయ్, పూరాన్ మాల్ రాయ్సేన్ ప్రాంతం మీద తమ ఆధిక్యత గుర్తిస్తే మాల్వా సామంతులుగా ఉండడానికి అంగీకరించారు. 1540 నాటికి భూపత్ రాయ్ చనిపోయాడు. తూర్పు మాల్వాలో పూరాన్ మాల్ ప్రబలమైన శక్తిగా మారాడు. 1542 లో షేర్ షా మల్వాను పోరాటం లేకుండా జయించాడు. ఖాదీర్ షా గుజరాతుకు పారిపోయాడు. తరువాత అతను మాల్వా గవర్నర్రుగా షుజాత్ ఖానును నియమించాడు. ఆయన పరిపాలనను పునర్వ్యవస్థీకరించి మాల్వా ప్రభుత్వంలో సారంగ్పూరును కేంద్రంగా చేసుకుని పాలించాడు. షేర్ షా తరువాత పూరాన్ మాలును ఆయన ముందుకు తీసుకురావాలని ఆదేశించాడు. పూరాన్ మల్ అతని ప్రభువుగా అంగీకరించి షేర్ షా సేవకు తన సోదరుడు చతుర్భుజ్ ను వదిలి వెళ్ళాడు. బదులుగా పురానా మాల్ భూమిని కాపాడటానికి షేర్ షా వాగ్దానం చేసాడు.